
CONTRACT DE FURNIZARE  PRODUSE

Nr. _______ din  ___________

1. Părţile contractante
 În temeiul Legii nr. 98/2016 privind achiziţiile publice cu modificările și completările ulterioare, al HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr 98/2016 privind achizițiile publice, s-a încheiat prezentul contract de servicii.  

                Părţile
    Între
COMUNA VALCANI, jud.Timis, adresă Valcani nr.222, comuna Valcani, jud.Timis, telefon/fax +40 256 385205 / +40 256 385454, cod fiscal 17513000, Cont trezorerie nr. RO 09 TREZ 24A510103200130X  deschis la TREZORERIA Sannicolau Mare, jud. Timis, reprezentată prin Buicu Dragos Ioan, funcţia Primar în calitate de achizitor, 
si
………………………..., cu sediul in ......................, str …………………, nr. …………..,  numar de inmatriculare ……………………, cod fiscal …………………, telefon/fax …………….., cont Trezorerie ……………………….. deschis la TREZORERIA ………… reprezentat prin ………….. - Administrator, în calitate de furnizor, a intervenit prezentul contract

Definiţii
    În prezentul contract următorii termeni vor fi interpretaţi astfel:

a) contract - contractul cu titlu oneros, asimilat, potrivit legii, actului administrativ, încheiat în scris între unul sau mai mulţi operatori economici şi una ori mai multe autorităţi contractante, care are ca obiect execuţia de lucrări, furnizarea de produse sau prestarea de servicii;
b) achizitor şi furnizor - părţile contractante, astfel cum sunt acestea denumite în prezentul contract;

c) preţul contractului - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) produse - echipamentele, maşinile, utilajele şi orice alte bunuri, cuprinse în anexa/anexele la prezentul contract, pe care furnizorul se obligă prin contract să le furnizeze achizitorului;

e) servicii - servicii aferente livrării produselor, respectiv activităţi legate de furnizarea produselor, cum ar fi: transportul, asigurarea, instalarea, punerea în funcţiune, asistenţa tehnică în perioada de garanţie şi orice alte asemenea obligaţii care revin furnizorului prin contract;
f) standarde - standardele, reglementările tehnice sau altele asemenea, prevăzute în Caietul de sarcini şi în propunerea tehnică;

g) origine - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului.

h) destinaţie finală - locul unde furnizorul are obligaţia de a furniza produsele;

i) forţa majoră - un eveniment mai presus de controlul părţilor, care nu se datorează greşelii sau vinii acestora, care nu putea fi prevăzut în momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus, care, fără a crea o imposibilitate de executare, face extrem de costisitoare executarea obligaţiilor uneia din părţi;

j) zi - zi calendaristică; an - 365 de zile.
2. Obiectul şi preţul contractului
2.1. Obiectul contractului constă în ”Achizitia de remorcă pentru proiectul: „Fight it Together - cooperare transfrontalieră în domeniul prevenirii și gestionării riscurilor″, acronim FiT,, finanțat în cadrul Programului Interreg IPA România – Serbia, cod Jems RORS00123.
 2.2 Furnizorul se obligă ca, in baza contractului incheiat cu achizitorul, sa furnizeze remorca, la sediul Primariei Valcani, nr. 222, Comuna Valcani, judetul Timis, in termen de maxim 30 de zile de la încheierea prezentului contract de achizitie, în conditiile convenite.
2.2. - Achizitorul se obligă să plătească furnizorului preţul convenit pentru îndeplinirea contractului de furnizare a produselor.
2.3. - Preţul convenit pentru îndeplinirea contractului, plătibil furnizorului de către achizitor este de   …………… fara TVA, la care se adauga ……………  lei TVA.
2.4. Cantitatea şi preţurile unitare sunt următoarele:

	Nr.

crt.
	Descriere
	Nr. 

buc
	Preț unitar fără TVA

(lei)
	Valoare totală (cu TVA) (lei)

	
	
	
	
	

	VALOARE TOTALĂ (lei):                      ............. lei fara TVA       ...............  lei 


3. Durata contractului
3.1   Durata de valabilitate a contractului este de la data semnarii ultimei părți si până la data 15.07.2026.
3.3.
Durata contractului și termenele de predare pot fi prelungite, din motive justificate, cu acordul părților.
4. Aplicabilitate
4.1. – Aplicabilitatea  contractului începe  la data semnarii contractului de ambele parti.
5. Documentele contractului
    5.1. - Documentele contractului sunt:
a) documentația de atribuire 

b) oferta (propunerea tehnică și financiară)

c)  documentul SEAP
5.2 - În cazul în care, pe parcursul executării contractului de achiziţie publică, se constată că anumite elemente ale propunerii tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini   

6. Standarde
6.1. - Produsele furnizate în baza contractului vor respecta standardele prezentate de către furnizor în propunerea sa tehnică.

6.2. - Când nu este menţionat nici un standard sau reglementare aplicabilă se vor respecta standardele sau alte reglementări autorizate în ţara de origine a produselor.

7. Obligatiile principale ale furnizorului
7.1 – Furnizorul se obliga sa furnizeze produsele la standardele si/sau performantele prezentate in propunerea tehnica

7.2 – Furnizorul se obliga sa furnizeze produsele in termenul de livrare prezentat in propunerea tehnica. 
8. Obligatiile principale ale achizitorului
8.1.– Achizitorul se obliga sa receptioneze produsele in termenul convenit.

8.2.– Achizitorul se obliga sa plateasca pretul produselor catre furnizor. 
9. Caracterul public al contractului
 9.1. Dosarul achizitiei publice are caracter de document public.

(2) Accesul la aceste informatii poate fi restrictionat in cazul in care acestea sunt clasificate prin acordul partilor sau protejate de un drept de proprietate intelectuala, potrivit legii.
(3)  In cazul in care s-a precizat confidentialitatea anumitor clauze, o parte contractanta nu are dreptul de a face cunoscuta respectiva prevedere fara acordul scris al celeilalte parti, cu doua exceptii: 

- informatia era cunoscuta partii contractante inainte ca ea sa fi fost primita de la cealalta parte contractanta
-   partea contractanta a fost obligata in mod legal sa dezvaluie informatia.
10. Drepturi de proprietate intelectuală
10.1. - Furnizorul are obligaţia de a despăgubi achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate, şi daune –interese, costuri, taxe si cheltuieli de orice natura, aferente, cu exceptia situatiei in care o astfel de incalcare rezulta din respectarea caietului de sarcini intocmit de catre achizitor.

10^1. Garanţia de bună execuţie( NU ESTE CAZUL) 
11. Recepţie, inspecţii şi teste
11.1. - Achizitorul sau reprezentantul său are dreptul de a inspecta şi/sau de a testa produsele pentru a verifica conformitatea lor cu specificaţiile din oferta tehnica prezentata.

11.2. - Inspecţiile şi testele din cadrul recepţiei finale (calitative) se vor face la destinaţia finală a produselor.

11.3. - Dacă vreunul dintre produsele inspectate sau testate nu corespunde specificaţiilor, achizitorul are dreptul să îl respingă, iar furnizorul are obligaţia, fără a modifica preţul contractului:

a) de a înlocui produsele refuzate; sau

b) de a face toate modificările necesare pentru ca produsele să corespundă specificaţiilor lor tehnice.

11.4. - Dreptul achizitorului de a inspecta, de a testa şi, dacă este necesar, de a respinge nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţia finală.
12. Ambalare şi marcare
12.1. - (1) Furnizorul are obligaţia de a ambala produsele pentru ca acestea să facă faţă, fără limitare, la manipularea dură din timpul transportului şi tranzitului în aşa fel încât să ajungă în bună stare la destinaţia finală.

(2) În cazul ambalării greutăţilor şi volumelor în formă de cutii furnizorul va lua în considerare, unde este cazul, distanţa mare până la destinaţia finală a produselor şi absenţa facilităţilor de manipulare grea în toate punctele de tranzit.
12.2. - Toate materialele de ambalare a produselor, precum şi toate materialele necesare în vederea protecţiei coletelor (paleţi de lemn, foi de protecţie etc.) rămân în proprietatea furnizorului.
13. Livrarea produselor şi documentele care le însoţesc
13.1. - Furnizorul are obligaţia de a livra produsele la destinaţia finală indicată de achizitor, respectând termenul comercial stabilit.

13.2. -  Furnizorul va transmite achizitorului documentele care însoţesc produsele:

    a) factura fiscală;

    b) carte de identitate a vehicolului;

    c) manualul de utilizare în limba română;
    d) certificatul de calitate;

    e) certificatul de garanţie;

    f) declaraţie de conformitate.
 13.3. - Certificarea de către achizitor a faptului că produsele au fost livrate parţial sau total se face după recepţie, prin semnarea de primire de către reprezentantul autorizat al acestuia, pe documentele emise de furnizor pentru livrare.

 13.4. - Livrarea produselor se consideră încheiată în momentul în care sunt îndeplinite prevederile clauzelor 11.1. - 11.3.

 14. Piese de schimb
14.1. - În perioada de garanţie a produselor furnizorul are obligaţia de a înlocui produsele care se deteriorează, conform cerintelor caietului de sarcini si a propunerii tehnice.   

15. Perioada de garanţie acordată produselor
15.1. - Furnizorul are obligaţia de a garanta că produsele furnizate prin contract sunt noi, nefolosite, de ultimă generaţie şi încorporează toate îmbunătăţirile recente în proiectare şi structura materialelor, în afara cazului în care este prevăzut altfel în contract. De asemenea, furnizorul are obligaţia de a garanta că nici unul dintre produsele furnizate prin contract nu va avea nici un defect ca urmare a proiectului, materialelor sau sau oricărei alte acţiuni sau omisiuni a furnizorului şi că acestea vor funcţiona în condiţii normale.

15.2. - (1) Perioada de garanţie acordată produselor şi lucrării de montaj de către furnizor este cea declarată în propunerea tehnică, si nu mai mica decat cele prevazute prin caietul de sarcini.
(2) Perioada de garanţie a produselor începe cu data recepţiei efectuate după livrarea  acestora la destinaţia finală.

15.3. - Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.

15.4. - La primirea unei astfel de notificări furnizorul are obligaţia de a remedia defecţiunea sau de a înlocui produsul în 15  zile, fără costuri suplimentare pentru achizitor. Produsele care în timpul perioadei de garanţie le înlocuiesc pe cele defecte beneficiază de o nouă perioadă de garanţie care curge de la data înlocuirii produsului.    
15.5. - Dacă furnizorul, după ce a fost înştiinţat, nu reuşeşte să remedieze defectul în perioada convenită, achizitorul are dreptul de a lua măsuri de remediere pe riscul şi spezele furnizorului şi fără a aduce nici un prejudiciu oricăror alte drepturi pe care achizitorul le poate avea faţă de furnizor prin contract.

16. Modalităţi de plată
16.1. - Achizitorul va efectua plata in lei catre furnizor în  termen de maxim 30 de zile de la inregistrarea la beneficiar a facturilor emise conform proceselor-verbale de predare-primire (receptie produse).

16.2 – Nu se accepta actualizarea pretului contractului.

17. Întârzieri în îndeplinirea contractului
17.1. - Furnizorul are obligaţia de a îndeplini contractul de furnizare in perioada de valabilitate a acestuia.
17.2. - Dacă pe parcursul îndeplinirii contractului furnizorul nu respectă graficul de livrare sau de prestare a serviciilor, acesta are obligaţia de a notifica, în timp util, achizitorului; modificarea datei/perioadelor de furnizare asumate în graficul de livrare se face cu acordul părţilor, prin act adiţional.
17.3. - Cu excepţia prevederilor clauzei de forta majora şi în afara cazului în care achizitorul este de acord cu o prelungire conform clauzei 17.2, o întârziere în îndeplinirea contractului dă dreptul achizitorului de a solicita penalităţi furnizorului, potrivit prevederilor clauzei 18.

18. Penalităţi, daune-interese
18.1. - În cazul în care, din vina sa exclusivă, furnizorul nu reuşeşte să îşi îndeplinească obligaţiile asumate prin contract, achizitorul are dreptul de a deduce din preţul contractului, ca penalităţi, o sumă echivalentă cu 0,1%/ zi intarziere din preţul produselor nelivrate..

19. Modalitati de încetarea a contractului
19.1- Achizitorul îşi rezervă dreptul de a denunţa unilateral contractul de furnizare, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public.

19.2-Neindeplinirea culpabila si repetata a obligatiilor asumate prin prezentul contract de catre una dintre parti, da dreptul partii lezate de a considera contractul de drept reziliat, fara interventia instantei si fara punere in intarziere.

19.3– Achizitorul isi rezerva dreptul de a renunta la contract, printr-o notificare scrisa adresata furnizorului, fara nici o compensatie, daca acesta din urma da faliment, cu conditia ca aceasta anulare sa nu prejudicieze sau sa afecteze dreptul la actiune sau despagubire pentru furnizor. In acest caz, furnizorul are dreptul de a pretinde numai plata corespunzatoare pentru partea din contract indeplinita pana la data denuntarii unilaterlae a contractului.   
20.Cesiunea
20.1 – Intr-un contract de achizitie publica este permisa doar cesiunea creantelor nascute din acel contract,  cu exceptia cesiunilor prevazute in contract si actele normative in vigoare.

20.2. - Achizitorul poate urmări orice pretenţie la daune pe care executantul ar putea să o aibă împotriva terţului/terţilor susţinător/susţinători declarati pentru nerespectarea obligaţiilor asumate prin angajamentul ferm. In acest sens, se poate realiza o cesiune a drepturilor executantului către achizitor, cu titlu de garanţie.
21. Subcontractanti
Nu este cazul
22. Forţa majoră
22.1  - Forţa majoră este constatată de o autoritate competentă.

22.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

22.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

22.4. - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor.

22.5. - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

23. Soluţionarea litigiilor
23.1. - Achizitorul şi furnizorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

23.2. - Dacă după 15 de zile de la începerea acestor tratative neoficiale achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

24. Comunicări
24.1. - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.
25. Legea aplicabilă contractului
25.1. - Contractul va fi interpretat conform legilor din România.
26. Dispozitii finale
26.1. Prezentul contract a fost incheiat in doua exemplare originale cate unul pentru fiecare parte contractanta, azi, ……………… data semnarii lui.

                    FURNIZOR          


        COMUNA VALCANI 



             ..................................................... 
                         PRIMAR,
                                                         ADMINISTRATOR

           BUICU DRAGOS IOAN



           ................................ 
Secretar,                                     Contabil,

Petrascu Mihai
Avram Florica

    Control financiar preventive,

          Urzicaru Laurentiu

